Ääsmäe–Kernu tee

Ääsmäe–Kernu tee (registrinumbriga 11406) on kõrvalmaantee Saue vallas. Tee pikkus on 10,1 km. 

Tee saab alguse Ääsmäe liiklussõlmes Ääsmäe külas (Saue vald) ning kulgeb läbi Ääsmäe, Tagametsa, Pällu, Muusika, Ruila, Allika, Metsanurga ja Kohatu küla. Tee lõpeb Tallinna–Pärnu–Ikla maantee 37. kilomeetril Kohatu külas (Saue vald). 

Tee ületab ühe silla (Kernu sild üle Vasalemma jõe tee kümnendal kilomeetril) ja kolme truupi. Teele jääb kolm bussipeatust: Muusika, Kääbaste ja Alliku. Muusika külas Kääbaste peatuse lähedal on loodus- ja arheoloogilise kaitse all olev Ukukivi, mis on Eesti suurim ohvrikivi (5,7 m kõrge ja ümbermõõduga ligi 38 m).

Teega ristub esimesel kilomeetril Ääsmäe traktori tee, kuuendal kilomeetril Ruila–Laitse tee.

Tee on mustkattega. Tee on klassita. Liiklussagedus teel on 200–500 autot ööpäevas. Kiiruspiirang on 60 km/h. Teevalgustus puudub.

Kategooria:Eesti kõrvalmaanteed
Kategooria:Saue vald